OpenLLM-France/wikimedia huggingface dataset:
# Pastel de massa tenra

Pastéis de massa tenra, Portugalgo gastronomian ezaguna den haragi enpanadilla da. Normalean etxeetan soberan geratzen diren haragiak aprobetxatzeko prestatzen den errezeta.

## Errezeta

PASTÉIS DE MASSA TENRA
OSAGAIAK
Orearentzako
* Gozogintzako irina: 500 g.
Bakailao enpanadillak
* Ur epela: 200 ml.
* Gatza.
Betegarria
* Baratxuria: 1 xehatu.
* Tipula: 1/2 xehatu.
* Oliba olio birjina: 50 ml
* Behiki haragia, zangarra, buztana, edo masail egosia: 500 g.
* Portugalgo txorizoa: 100 g.
* Ardo zuria: 100 ml
* Irina: 25 g.
* Esnea: 250 g.
* Limoia: 1/2 zukua.
* Perrexila: Eskukada txiki 1 xehatu.
* Intxaur muskatua.
* Gatza.
PRESTAKETA
* Enpanadillaren orea egiteko, pertz batean jarri irina su mendi bat osatuz, honen erdira, koipea, ura eta gatza gehitu. Landu orea fin bat lortu arte. Estali pertza film paperarekin eta utzi bere horretan 15 minutuz.
* Betegai edo fartsa egiteko lehenik zartagin batean tipula, baratxuriarekin eta olioarekin sueztitzen jarri. Hau egindakoan desegindako haragia eta txorizoa gehitu, nahasi eta irina lehenik eta esnea ondoren nahasi, bexamel bat eginez. Ontzeko, limoi zukua, perrexila, intxaur muskatua eta gatza gehitu. Egosi minutu batzuk eta hozten utzi.
* Arrabola batekin luzatu enpanadilla orea. Fina dugunean pastak mozteko uztaiarekin 8 cm inguruko borobiletan ebaki. Erdian betegai koilarakada bat jarri. Behatz punta bustiekin orearen izkina ukitu. Itxi enpanadilla behatzekin edo sardexka batekin zigilatu.
* Olio bere ugari duen zartagin batean frijitu enpanadillak bi aldeetatik.
OHARRA
* Portugalen askotan haragi soberakinak erabiltzen dira betegarria prestatzeko.

## Kanpo estekak

* Datuak: Q20060555
# Pastelen Gerra

Pastelen Gerra edo Frantziaren lehen esku hartzea Mexikon 1838an Frantzia eta Mexikoren artean piztu zen gerra izan zen.

## Gertaerak

1832an Santa Anna presidentearen ordezkari batzuek Remontel izeneko sukaldari frantziarraren jatetxean pastel batzuk jan zituzten eta kontua ordaindu gabe alde egin zuten. 1838an Deffaudfis baroiak, Frantziak Mexikon zuen enbaxadoreak, hainbat eskaera jaso zituen, besteak beste Remontelena. Mexikoko Gobernuak ez zien eskaerei erantzun eta urte hartako apirilaren 16an Pastelen Gerra piztu zen. 1839ko martxoaren 9a arte luzatu zen gatazka, 6.000 soldaduk parte hartu zuten, eta 200dik gorako hildako izan ziren.
Gerrari aitzakia eta izena eman ziotena Remontelen pastelak izan arren, horren atzean arrazoi sakonagoak zeude: Frantziak merkataritza abantailak lortu nahi zituen Erdialdeko Amerikan, eta Mexikoko gobernuaren eragozpenekin egin zuen topo.

## Erreferentziak

* 1 2 Nagore Irazustabarrena, «Gerra bat hasteko aitzakiarik behar duzu?», Argia, 2013-03-24, CC-BY-SA lizentzia

## Kanpo estekak

* Datuak: Q856168
* Multimedia: Pastry War / Q856168
# Pastena

Pastena Italiako udalerri bat da. Frosinoneko probintzian kokatuta dago, Lazio eskualdean. 1.263 biztanle ditu, 42,16 kilometro koadroko azaleran banatuta.

## Mugakideak

Pastenak honako udalerri hauekin egiten du muga:
Falvaterra Lenola Castro dei Volsci San Giovanni Incarico Pico

## Kanpo estekak

* Datuak: Q116964
* Multimedia: Pastena / Q116964
# Pastetten

Pastetten Alemaniako udalerria da. Bavariako estatuan dago, [[Freising (barrutia)|Freising]] barrutian. 2014an 2.571 biztanle zituen 22,08 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q511486
* Multimedia: Pastetten / Q511486
# Pelodiscus

Pelodiscus Trionychidae familiako dortoka genero bat da. Asian bizi dira, nahiz eta Pelodiscus sinensis gizakian Ozeanian ere sartu duen.

## Espezieak

* Pelodiscus axenaria (Zhou, Zhang & Fang, 1991)
* Pelodiscus maackii (Brandt, 1857)
* Pelodiscus parviformis Tang, 1997
* Pelodiscus sinensis (Wiegmann, 1835)

## Kanpo estekak

* Datuak: Q2395694
* Multimedia: Pelodiscus / Q2395694
* Espezieak: Pelodiscus
# Pelomedusidae

Pelomedusidae dortoka familia bat da. Saharaz hegoaldeko Afrikan bizi dira.

## Generoak

* Pelomedusa Wagler, 1830
* Pelusios Wagler, 1830
eta honako genero fosila:
* †Platycheloides Houghton, 1928

## Kanpo estekak

* Datuak: Q743646
* Multimedia: Pelomedusidae / Q743646
* Espezieak: Pelomedusidae
# Paranomis

Paranomis Crambidae familiako tximeleta genero bat da. Bere espezie tipoa Paranomis denticosta da.

## Espezieak

| Espeziea | Egoera |
| Paranomis denticosta | daturik gabe |
| Paranomis moupinensis | daturik gabe |
| Paranomis nodicosta | daturik gabe |
| Paranomis sedemialis | daturik gabe |
| Paranomis sidemialis | daturik gabe |

## Kanpo estekak

* Datuak: Q7135538
* Espezieak: Paranomis
# Paranoia Agent

Paranoia Agent (japonieraz: 妄想代理人, Hepburn: Mōsō Dairinin) japoniar anime marrazki bizidun telesail bat da, Satoshi Konek Wowowerako sortua.

## Sinopsia

Oharra: Atal honek istorio osoa edo amaiera argitzen du.
Lehen minutuetan, Konek Japoniako pitzaduren, sistema kapitalistaren eta produktibismoaren inguruko gogoeta sustatu nahi du, baina hori abiapuntua besterik ez da. Berehala egingo du pantailan agerpena batearen mutilak. Patinetan ibiltzen da nerabea, eta pertsonak kolpatzen hasi da gauez, urrezko bate tolestu batekin, euren arazoetatik aska daitezen. Eraso horien berri izan bezain laster, bi polizia agentek ikerketa bat abiatuko dute, nerabea atzemateko.
Istorio nagusiak aurrera egin ahala, ikusleek pertsonaia berriak ezagutuko dituzte, eta haiekin batera ugarituko dira jorraturiko gaiak: indarkeria matxista, prostituzioa, suizidioa, eliteko enpresaritza, institutuko liskarrak, haur baten bidaia iniziatikoa... superbotereak dituzten gerlarien inguruko bideo joko bat ere kabitzen da unibertso horretan.

## Erreferentziak

* 1 2 «Sistema kapitalistaren paranoia» Berria 2021-11-27 CC BY-SA 4.0 lizentziapean.

## Kanpo estekak

* Datuak: Q947799
# Paranoid (abestia)

Paranoid (euskaraz Paranoiko) Black Sabbath taldearen abestia da. Abesti hau talde honetako Paranoid bilduman agertzen da eta nahiz eta hasieran bilduma "betetzeko" sortua izan, azkenik talde honetako abesti ezagunetakoa bilakatu zen. Diskoetxeak bildumaren jatorrizko War Pigs ("Gerra Txerriak") izendapena Paranoid izenarengatik ordezkatu zuen, Vietnamgo gerraren alde zeudenen erantzun txarraren beldur baitziren.

## Hitzak

Euskaraz Paranoid "Paranoiko"
Nere emakumearekin amaitu dut Nere pentsamenduekin ezin zidalako lagundu Jendeak erotuta nagoela uste du Denbora guztian gogaituta nagoelako
Egun osoan gauzetan pentsatzen nago Baina ezerk ez nauela asetzen dirudi Burua galduko dudala uste dut Lasaituko nauen zeozer aurkitzen ez baldin badut
Lagundu al nazakezu nere burua betetzen? Oi bai!
Bizitzan aurkitzen ez ditudan gauzak Erakutsiko dizkidan norbait behar dut Benetazko zoriontasuna ematen duten gauzak ezin ditzazket ikusi Itsu egon behar dut
Txantxa bat egin eta asperen egingo dut Eta zuk barre eta nik negar Zoriontasuna ezin dezaket sentitu Eta maitasuna neretzat hain irreala da
Eta entzuten dituzun hitz hauek Oraingo nere egoerataz mintzatzen zaizkizu Biziaz goza dezazula esaten dizut Nik gura nuke baina beranduegi da

## Kanpo estekak

* Black Sabbath taldearen Paranoid abestiaren 1970ko bideoklipa ikusgai eta entzungai
* Datuak: Q910912
# Paranoid Park (filma)

Paranoid Park, 2007ko Gus Van Sant estatubatuar zinema zuzendariak zuzendutako drama film bat da. Blake Nelson idazlearen izenburu berdineko eleberrian oinarritua dago. Gabe Nevins, Taylor Momsen, Jake Miller, Daniel Liu, Lauren McKinney eta Scott Patrick Green aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Oregon, AEB. Portland hiriko Paranoid Parke gatazkatsuan Alex (Gabe Nevins) skater nerabeak istripuz segurtasun zaindari bat hil du (John Burrowes). Poliziaren ikertzaileek Alex ikasle den inguruko institutu batean ikertzen hasiko dira, eta Alexek bere ardura nola edo hala ezkutatzen saiatuko da.

## Aktoreak

* Gabe Nevins: Alex
* Daniel Liu: Richard Lu detektibea
* Jake Miller: Jared
* Taylor Momsen: Jennifer
* Lauren McKinney: Macy
* Scott Patrick Green: Scratch
* John Burrowes: Segurtasun zaindaria

## Kanpo estekak

* IMDBko fitxa irakurgai (Ingelesez)
* Datuak: Q1139284
* Multimedia: Paranoid Park (film) / Q1139284
# Paranoia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
    Artikulu hau egoera mentalari buruzkoa da; beste esanahietarako, ikus «Paranoia (argipena)».
Paranoia etengabe edo modu errepikakor batez arrazoirik gabeko beldurra eta estutasuna sentitzen dituen pertsonaren egoera nahiz gaitz mentala da.
Errealitatea interpretatzerakoan eriarengan sortzen den eldarnioa da, gero eta handiagoa, arrazoimenaren akatsik eragiten ez duena. Bi kontzeptu nagusi biltzen ditu paranoiak bere baitan: izaera paranoikoa (mesfidantza kronikoa, harropuzkeria, malgutasunik gabeko arrazonamendua, iritzi okerra, autokritika eza, oldarkeria, etab.) eta psikosi paranoikoa (egoera kronikoa, izaera paranoikokoengan errotzen dena: arrazonamenduaren argitasuna galarazten ez duten eldarnio koherente sistematikoak, ordena handiz adierazten eta agertzen direnak). Era askotakoak izan daitezke paranoiak jotako eriaren eldarnioak: jeloskorkeria, erotomania, jarraitua sentitzea, handikeria, etab. Nolanahi ere, paranoikoa erraz moldatzen da besteekiko harremanetan, baina, bide batez, eldarnioen arabera antolatzen du bere bizitza pribatua. Psikoanalisiak zalantzan jarri du paranoiaren izaera organiko endogenoa, eta eriaren bizimoduak eragindako erreakziotzat jotzen du paranoia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-12-11 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1229994
* Multimedia: Paranoia / Q1229994
# Paranomada velutina

Paranomada velutina erle espezie bat da, Paranomada generoan eta Apidae familian.

## Erreferentziak

* ↑ «Paranomada velutina» Encylopedia of Life.

## Kanpo estekak

* Datuak: Q2580531
* Multimedia: Paranomada velutina / Q2580531
# Pertuis kantonamendua

Pertuis kantonamendua Frantziako kantonamendu bat da. Vaucluse departamenduan dago, Proventza-Alpeak-Kosta Urdina eskualdean. Guztira 15 udalerri ditu eta Pertuis da bere hiriburua.

## Kanpo estekak

* Datuak: Q1726666
# Pertxeroi

Pertxeroia, (frantsesez: Percheron), Frantziako Normandia eskualdeko bertako zaldi arraza bat da.. Bere tamaina zein ezaugarriengatik pertxeroiak zaldi tamainako arrazak sailkapenean sartzen da.
Pertxeroia Frantzian gehien zalbaldutako zaldi arraza da. Lanerako abereak dira, eta bereziki lor-zalditzarako erabiltzen dira.
Arrazaren jatorria Pertxe eskualde historikoan kokatzen da, VIII. mendearen inguruan. Hasieran, bere tamaina zein indarragatik, gerra zaldiak izan ziren. Ahozko tradizioa eta kondairen arabera, jatorri hartan Pertxe konderrira ekarritako arabiar zaldi arrrazako paradako zaldiak daude. Joan den mendeko bigarren aldean Euskal Herrira ekarritako pertxori paradako zaldiak daude hainbat euskal zaldi arrazen jatorrian. Aurizko zaldia zein Euskal Herriko mendiko zaldia.

## Erreferentziak

* ↑ Arrazari buruzko artikuloa "The equinest" entziklopedian http://www.theequinest.com/breeds/percheron/

## Kanpo estekak

* Datuak: Q1232528
* Multimedia: Percheron / Q1232528
# Pertusio

Pertusio Italiako udalerri bat da. Turingo Hiri Metropolitanoan kokatuta dago, Piemonte eskualdean. 747 biztanle ditu, 4 kilometro koadroko azaleran banatuta.

## Mugakideak

Pertusiok honako udalerri hauekin egiten du muga:
Prascorsano San Ponso Valperga Rivara

## Kanpo estekak

* Datuak: Q9556
* Multimedia: Pertusio / Q9556
# Pertusa

Pertusa Huescako Hoya de Huesca eskualdean dagoen udalerria da. 2005ean 135 biztanle zituen.

## Geografia

Kapitaletik 28 kilometrotara dago, errepidetik 37. Alcanadre ibaiaren ondoan dago, haren ezkerreko ertzan. Begetazioa neurri handi batean sasiak, pinudiak eta makaldiak dira.

## Demografia

Eboluzio demografikoa :
| 1900 | 1910 | 1930 | 1940 | 1950 | 1960 | 1970 | 1981 | 1986 | 1992 | 1999 | 2004 |
| 666 | 552 | 439 | 356 | 290 | 295 | 191 | 157 | 156 | 158 | 154 | 135 |

## Inguruko herriak

* Antillón
* Barbuñales
* Torres de Alcanadre
* Salillas
* Angües
* Laperdiguera
* Lacuadrada
# Pertxe

Pertxe (frantsesez: Perche, pɛʁʃ ahoskatua) Frantziako Erresumako eskualde historikoa da, egungo Orne, Eure, Eure eta Loir eta Sarthe departamenduetan zegoena. Hiriburuak Mortagne eta Nogent izan zituen, non kondeek eskualdea gobernatu zuten. Bere zaldiak pertxeroi izenekoak, entzutetsuak dira lan egiteko aproposak izateagatik.

## Kanpo estekak

* Datuak: Q958603
* Multimedia: Perche / Q958603
# Pertz (musika taldea)

Pertz 2024. urtean Zumaian sorturiko pop rock musika taldea da. Eukal Herrian pandemia ostean sortutako rock mugimenduan koka genezake.

## Ibilbidea

2023an Zumaian sortu zen taldea. Imanol Balenziaga (balentxi) eta Ander Eizagirrek gitarristek denbora zeramaten Eneko Zeberio baterijolearekin talde bat sortzeko ideiarekin. Hiru musikariek lehendik talde ezberdinetan aritu ondoren abeslari baten bila jo zuten herrian bertan. Anderren bitartez Gorka Ibarguren (txurka)-rekin kontaktuan jarri ziren, aldez aurretik beste proiektu ezberdinetan jardun ostean, talderik gabe aurkitzen zelako. Behin honela, taldea, guztiz 2023 urtearen amaieran osatu zen Antton Tolosa baxujolea taldera gehitu zenean.
Lehen urtean zehar taldeak nortasun bila kantak egiten hastea erabaki zuten. Izan ere, taldekide bakoitzak bilakaera oso desberdina bait zuen musikari bezala. Punk taldeetatik hasi eta musika funk/soul/jazz generoetarte. Hau dela eta, abiapuntu ezberdinetatik hasita, jomuga berdinerako bideari ekin zioten.
Dagoeneko baziren abesti zirri-borro batzuk, izan ere lehen hiru taldekideek ideia batzuk landuak zituzten haseratik. Horri Gorkak zituen beste abesti ideia batzuk gehitu zitzaizkien, taldeari egokitu eta gainontzekoen musika etorriak nabarmenduz.
2024 Apirilean, argitaratu zen zortzi abestiz osatutako lehen lana “Ezarritako Arauak” izenpean, Jurgi Taboadak Zumaian duen OZEN estudioan grabatu eta masterizatu ondoren. Lehen lanaren aurkezpena, Zumaiako San Telmo jaietan aurkeztu zuten 2024ko apirilak 7an.

## Iturriak eta estiloa

Musika iturri printzipalak punk eta rock-etik ekarriak izan arren, beste hainbat musika estilotan oinarritzen da konposaketa lagina.
Taldea hiru gitarrez osatzeak konplexutasun armoniko haundia ematen dio taldeari. Izan ere instrumentu bakoitzari lekua arkitu behartuta aurkitzen da, gainontzekoak kaltetu gabe.
Abestien mezuen inguruan, guztiek ikuspuntu ezberdinak daramatzate implizituki. Gahiak jorratzerako orduan garrantzi handia ematen dio taldeak reflexioari. Mezu berdinaren bitartez bi ikuspuntu desberdin jorratzea baitu helburu, entzuleak bere bizi esperientziak nolabait isladatuta ikus ditzan. Hau dela eta, aktualitateaz baino gehiako gahi sakonagoak lantzen dira: antsietatea, existenzialismoa, heriotza...

## Taldekideak

* Gorka Ibarguren (txurka) - ahotsa eta gitarra.
* Ander Eizagirre - gitarra.
* Imanol Balenziaga (balentxi) - gitarra.
* Eneko Zeberio - bateria.
* Antton Tolosa - baxua.

## Diskografia

* Ezarritako Arauak(2024, OZEN estudioa)

## Erreferentziak

* ↑ «Zumaiako taldeen doinuak entzun dira txosnagunean - Zumaia» Zumaiaguka.eus (Noiz kontsultatua: 2024-06-26).
* ↑ «‘Ezarritako Arauak’: Pertz zumaiarren estreinako diskoa» EITB 2024-06-21 (Noiz kontsultatua: 2024-06-26).
# Pertxeta

Pertxeta Alonsotegiko auzoa da. Kadagua ibaiaren ertzean dago auzoa. Ibaiaren ertzean egoteagatik, auzoak uholdeak izan ditu maiz, azkenak 2008ko ekaineko Bizkaiko uholdeak.

## Ekonomia

Pertxetako jarduera ekonomiko nagusia industria da. Enpresarik garrantzitsuenen artean ThyssenKrupp multinazional alemaniarra eta automobilgintzari lotutako beste hainbat enpresa daude.

## Kanpo estekak

* (Gaztelaniaz) 2008ko uholdeei buruzko albistea Deia egunkarian.
* Datuak: Q12265769
# Pertz

Pertza, halaber galdara, pazia edo panderoa (Ipar.), egosteko-eta erabiltzen den ontzia da, euskarri bakarra eta mugikorra duena, bereziki, laratzean zintzilikatzen dena.
Janaria egosi edo su motelean sukaldatzeko erabiltzen da, adibidez, eltzekariak edo zopak prestatzeko.
Antzinako Erroman, batzuetan tortura gisa erabiltzen zen, biktima olio edo bike beroz beteriko pertz handi batean sartuz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/09/13 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «Pertz». Euskaltzaindiaren Hiztegia. (Noiz kontsultatua: 2023-06-08.)

## Ikus, gainera

* Eltze
* Kazola
* Marmita

## Kanpo estekak

* Datuak: Q1317634
* Multimedia: Cauldrons / Q1317634
# Pahanhautoja

Pahanhautoja 2022ko Hanna Bergholm finlandiar zinema zuzendariaren beldurrezko filma da.

## Sinopsia

Oharra: Atal honek istorio osoa edo amaiera argitzen du.
Tinja gimnasta gazte bat da, eta etsi-etsian saiatzen da amari atsegin ematen. Tinjaren ama influencer-a da, eta obsesionatuta dago sare sozialen bidez familia bizitza perfektu baten irudia erakustearekin. Gau batean, Tinjak arrautza bitxi bat aurkituko du basoan. Arrautza bertan utzi edo bota beharrean, ezkutatu, bero mantendu eta zaindu egingo du, arrautzaren barruan bizia sumatzen duelako. Baina Tinjak ezin du imajinatu zer aterako den oskoletik.

## Aktoreak

* Siiri Solalinna: Tinja/Alli
* Sophia Heikkilä: ama
* Jani Volanen: aita
* Reino Nordin: Tero
* Oiva Ollila: Matias
* Saija Lentonen: entrenatzailea
* Ida Määttänen: Reetta

## Erreferentziak

* ↑ «Pahanhautoja» Berria 2022-12-17 CC BY-SA 4.0 lizentziapean.

## Kanpo estekak

* Datuak: Q104902967
* Multimedia: Hatching (film) / Q104902967
# Pahlavi

Pahlavi edo pehlevi persiarrek K.a. II. mendetik Islama nagusitu zen arte (VII. mendea) erabili zuten alfabeto-mota da.
Pahlavi aramear alfabetoan oinarrituta zegoen, eta hiru molde nagusi izan zituen. Eskuinetik ezkerrera idazten zen, eta, 19-20 letra erabili bazituzten ere, berrogeita hamar letra molde berezi agertzen dira Avesta edo zoroastrismoaren erlijio-liburuetan. Zenbaitetan, jatorrizko forma aramearra gorde zuten pahlavi-idazleek adiera bereko baina hots desberdineko hitzak idazterakoan. Adibidez, arameerazko m-l-k (malka «errege») idazten zuten persierazko sha («errege») adierazteko. Ideograma moduko idazketa-forma horiek zirela eta, guztiz zaila bihurtu zitzaien arrotzei pahlavi-testuak ulertzea.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Pehleviera

## Kanpo estekak

* Datuak: Q1771716
* Multimedia: Pahlavi writing / Q1771716
# Paha maa

Paha maa 2005eko Aku Louhimies finlandiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Gizartearen aldeko zerbait probetxugarria egin nahi lukeen hacker gazte bat da Tuomas. Niko bere lagunik onenak alkoholari zein drogei lotutako bizimodu hedonista du. Bestetik, historia eta zientzia politikoak ikasten diharduen ekintzaile gaztea da Elina.

## Aktoreak

* Jasper Pääkkönen: Niko Smolander
* Mikko Leppilampi: Tuomas Mikael Saraste
* Pamela Tola: Elina Oravisto
* Petteri Summanen: Antti Arhamo
* Matleena Kuusniemi: Hannele Arhamo
* Mikko Kouki: Isto Virtanen

## Erreferentziak

* ↑ www.sansebastianfestival.com

## Kanpo estekak

* Datuak: Q1767344
# Pahang ibaia

Pahang ibaia (malaysieraz Sungai Pahang) Pahang estatua (Malaysia) zeharkatzen duen ibaia da. 459 km luze da eta Malaysiako penintsulako ibairik luzeena da. Jelai eta Tembeling ibaiak Titiwangsa mendietan elkartzen diren tokian hasten da ibaia, eta Hego Txinako itsasoan amaitzen da.

## Emaria

Pahang ibaia da Malakako penintsulako handiena. Ibaiaren drainatze eremua edo arroa 29.300 km² da gutxi gorabehera. Batez besteko emaria 557,5 m³/s-koa da, eta bokalean 596 m³/s-koa.

## Historia

Pahang ibaiaren ertzak 1400ean kolonizatu zituzten Asiako hego-ekialdeko gerlari eta marinelek, besteak beste, Aceh, Riau, Palembang eta Sulawesi.

## Erreferentziak

* ↑ Henderson 1990.
* ↑ Universidad de Cornell 1896.
* ↑ Tachikawa 2004.
* ↑ MatAmin, Abd Rahman; Ahmad, Fadhli; Mamat, Mustafa; Rivaie, Mohd; Abdullah, Khiruddin. (2012-01-01). «Sediment Variation along the East Coast of Peninsular Malaysia» Ecological Questions 16 (1) doi:10.2478/v10090-012-0010-6. ISSN 1644-7298..
* ↑ Benjamin, Geoffrey. (1997). «Issues in the Ethnohistory of Pahang» Pembangunan Arkeologi Pelancongan Negeri Pahang (Muzium Pahang) doi:10.13140/RG.2.1.1543.1201..

## Kanpo estekak

* Datuak: Q1783725
# Pahasapaita

Pahasapaita fosfato motako minerala da eta zeolita taldearen kidea da.

## Ezaugarriak

Pahasapaita fosfato mineralaren formula kimikoa hau da: ${\ce {Li8(Ca,Li,K)10.5Be24(PO4)24 * 38H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Pahasapaite: Mineral information, data and localities.» www.mindat.org (Noiz kontsultatua: 12-05-2019).
# Pahlen

Pahlen Alemaniako udalerria da. Schleswig-Holstein estatuan kokatuta dago, [[Dithmarschen (barrutia)|Dithmarschen]] barrutian. 2014an 1.165 biztanle zituen 10,8 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q517086
* Multimedia: Pahlen / Q517086
# Pahlavi dinastia

Pahlavi dinastia (persieraz: دودمان پهلوی‎) Irango errege dinastia izan zen, 1925-1979 bitartean agintean egon zuena. Reza Shah-ek sortu zuen 1925ean, Kajar dinastia eraitsi ondoren. 1979an amaitu zen, Khomeinik Muhammad Reza agintetik kendu eta islamiar errepublika aldarrikatu zuenean.

## Historia

1921ean estatu-kolpe batek Reza Shah Pahlaviri eman zion aginpidea; 1925ean, Pahlavi dinastia sortu zuen, eta xah izendatu zuten. Reza Shah-en agintaldian zenbait berrikuntza egin ziren: gudarostea, osasun-zerbitzu berriak, komunikabide-sarea (lehen burdinbidea), ikastetxeak-eta sortu zituen. Erlijio-fanatismoari aurre egin nahirik, txadorra erabiltzea debekatu zuen 1935ean, eta Persia izenaren ordez Iran izena eman zion estatuari 1934an. Bigarren Mundu Gerran Reza Shah-ek alemaniarrekiko erakutsi zuen jaiera zela eta, lurraldea hartu zuten sobietarrek eta britainiarrek (1941). Reza erbesteratu eta haren seme Muhammad Reza Pahlaviri utzi zion aginpidea.
Gerra ostean, Muhammad Rezak Mendebaldeko estatuen alde egin zuen, eta Britainia Handiarekin eta Sobietar Batasunarekin hitzarmenak izenpetu zituen. Gobernu hark alderdi marxistaren, erlijio-indarren eta Mohammad Mossadegh-en Nazio Frontearen kontrako jarrerei aurre egin behar izan zien. Mossadegh-ek, 1951ean lehen ministro kargua lortu zuenean, petrolio-ustiapena (britainiar konpainia baten mendean zegoena) nazionalizatu zuen; xah-a britainiarren monopolioarekin segitzearen alde agertu zen, eta erbestera joan behar izan zuen. Berehalako estatu-kolpe batek, Estatu Batuen laguntzaz, aginpidean ezarri zuen berriro; handik aurrera, Estatu Batuen eragina gero eta handiagoa izan zen Iranen, britainiarren kaltetan.
1960. urtetik aurrera Reza Pahlavik berrikuntza batzuk bultzatu zituen (Iraultza zuria): nekazaritza eraberritzeko neurriak hartu zituen, basoak eta larreak nazionalizatu zituen, emakumeari botoa emateko eskubidea eman zion, eta alfabetatze-kanpainak bultzatu zituen. Berrikuntzak gorabehera, barne-egoerak ez zuen hobera egin eta gobernuaren kontrako jarrerak gero eta gogorragoak ziren. 1979ko urtarrilaren 16an xah-ak erbestera joan behar izan zuen.

## Erreferentziak

* ↑ Euskaltzaindia. (PDF) 182. arauaː Dinastien izenak. .
* ↑ Lur entziklopedietatik hartua.
* 1 2 Iran. Lur hiztegi entziklopedikoa, Creative Commons Aitortu 3.0 Espainia, euskara.euskadi.eus (Noiz kontsultatua: 2017-3-25).

## Ikus, gainera

* Irango Iraultza

## Kanpo estekak

* Datuak: Q207991
* Multimedia: Pahlavi dynasty / Q207991